CELEX: 22018D1525
Language: hr
Date: 2018-09-28 00:00:00
Title: Odluka br. 1/2018 Odbora veleposlanika AKP-a i EU-a od 28. rujna 2018. kojom se direktoru Tehničkog centra za poljoprivrednu i ruralnu suradnju (CTA) daje razrješnica u pogledu izvršenja proračuna Centra za financijske godine od 2001., 2002. i 2003. [2018/1525]

12.10.2018   
               
               
                  HR
               
               
                  Službeni list Europske unije
               
               
                  L 256/117
               
            
         ODLUKA br. 1/2018 ODBORA VELEPOSLANIKA AKP-a I EU-a
         od 28. rujna 2018.
         kojom se direktoru Tehničkog centra za poljoprivrednu i ruralnu suradnju (CTA) daje razrješnica u pogledu izvršenja proračuna Centra za financijske godine od 2001., 2002. i 2003. [2018/1525]
         ODBOR VELEPOSLANIKA AKP-a I EU-a,
         uzimajući u obzir Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane (1), a posebno članak 3. stavak 4. Priloga III. tom Sporazumu,
         uzimajući u obzir Odluku br. 1/2000 Vijeća ministara AKP-a i EZ-a od 27. srpnja 2000. o prijelaznim mjerama koje vrijede od 2. kolovoza 2000. do stupanja na snagu Sporazuma o partnerstvu AKP-a i EZ-a (2),
         uzimajući u obzir bilance stanja Tehničkog centra za poljoprivrednu i ruralnu suradnju za financijske godine 2001., 2002. i 2003., usvojene 31. prosinca 2001., 31. prosinca 2002. i 31. prosinca 2003.,
         uzimajući u obzir revizorske izvještaje o računima Centra za financijske godine 2001., 2002. i 2003.,
         primivši na znanje odgovore direktora Centra na primjedbe revizora,
         budući da:
         
                     (1)
                  
                  
                     Prihod Centra za financijske godine 2001., 2002. i 2003. prvenstveno se sastojao od doprinosa Europskog razvojnog fonda koji su iznosili 13 151 076 EUR, 15 906 102 EUR i 14 880 000 EUR.
                  
               
                     (2)
                  
                  
                     Direktorovo sveukupno izvršenje proračunâ Centra tijekom financijskih godina 2001., 2002. i 2003. bilo je takvo da bi mu se trebala dati razrješnica u pogledu izvršenja tih proračuna,
                  
               ODLUČIO JE:
         
            Jedini članak
            Odbor na temelju revizorskih izvještaja i bilanci stanja za odgovarajuće financijske godine direktoru Tehničkog centra za poljoprivrednu i ruralnu suradnju daje razrješnicu u pogledu izvršenja proračuna za financijske godine 2001., 2002. i 2003.
         
         
            U Bruxellesu 28. rujna 2018.
            
               
                  Za Odbor veleposlanika AKP-a i EU-a
               
               
                  Predsjednica
               
               Ammo Aziza BAROUD
            
         
         
            (1)  SL L 317, 15.12.2000., str. 3.
         
         
            (2)  SL L 195, 1.8.2000., str. 46.